Etter denne sesongen endret Graham sin taktikk, han ble mer defensiv og stilte lag som var mindre angrepsvillige, som betydde at målene i hovedsak måtte komme fra Ian Wright og ikke fra hele laget. Mellom 1986–87 og 1991–92 hadde laget et gjennomsnitt på 66 ligamål (81 mål i 1991–92), men mellom 1992–93 og 1994–95 var snittet kun 48, dette inkluderte 40 mål i 1992–93 da Arsenal kom på 10.-plass i den første sesongen til FA Premier League, og var det minst scorende laget i hovedserien.